b'\n_START_ARTICLE_\nUninor\n_START_SECTION_\nHistorie\n_START_PARAGRAPH_\nSelskapet Unitech Wireless var fram til mars 2009 en del av det indiske multiindustri-selskapet Unitech Group, som eies av Ramesh Chandra. I 2008 fikk Unitech Wireless lisens for mobiltelefoni i 21 av 22 telekretser i India. I januar 2009 gjorde Telenor avtale med Chandra om 60\xc2\xa0% aksjeovertakelse i selskapet, for 1,2 mrd US$, med opsjon om inntil 74\xc2\xa0% utenlandsk eierandel p\xc3\xa5 sikt. Telenors aksjeandel er 33\xc2\xa0% fra mars, 49\xc2\xa0% fra mai og 67,25\xc2\xa0% fra november 2009. Den 19. oktober godkjente myndigheten Indian Cabinet Committee of Economic Affairs (CCEA) formelt Telenors majoritetsandel. Selskapet hadde i mellomtiden endret navn fra Unitech Wireless til Uninor.'